Bosna i Hercegovina

Federacija Bosne i Hercegovine

Tuzlanski kanton

OPĆINSKI SUD U GRAČANICI

Broj: 027-0-Su-24-000 315

Gračanica, 14.05.2024. godine

I N F O R M A C I J A

O RADU OPĆINSKOG SUDA U GRAČANICI

ZA 2023. GODINU

Na osnovu elemenata i pokazatelja iskazanih u ovoj informaciji kroz prikaz unutrašnje organizacije, kadrovske osposobljenosti suda, ostvarenja norme, podataka u pogledu kvaliteta, pregleda rješavanja starih predmeta, broja riješenih i neriješenih predmeta i dr., može se sagledati rad Općinskog suda u Gračanici u 2023. godini.

1. UNUTRAŠNJA ORGANIZACIJA I KADROVSKA OSPOSOBLJENOST SUDA
2. Općinski sud u Gračanici vrši sudsku vlast za područja općina Gračanica i Doboj Istok i za vršenje poslova prema Pravilniku o unutrašnjoj organizaciji i sistematizaciji radnih mjesta u Općinskom sudu u Gračanici obrazovane su organizacione jedinice kroz Odjeljenje sudija, Odjeljenje sudske uprave (a-Odsjek sudske uprave i b-Pisarnica), te Odjeljenje za zemljišno-knjižne poslove.
3. Prema Pravilniku o unutrašnjoj organizaciji i sistematizaciji radnih mjesta u Općinskom sudu u Gračanici predviđeno je da sudsku funkciju u Općinskom sudu u Gračanici vrši 5 redovnih sudija, uključujući i predsjednika suda, 2 dodatnih sudija, 2 stručna saradnika, a da ostale poslove iz nadležnosti suda obavlja 8 državnih službenika i 26 namještenika.
4. Sistematizacija naprijed navedenih radnih mjesta nije u cijelosti popunjena naročito se to odnosi na 2023.godinu i broj dodatnih sudija (prema Zaključku VSTV-a u sudovima u kojima je smanjen broj predmeta ne popunjavaju se upražnjena mjesta dodatnih sudija, sud je imao popunjeno jedno radno mjesto dodatnog sudije od 2012. godine do 2021. godine, nakon čega je dodatni sudija izabran za redovnog sudiju-preuzela dužnost 01.09.2021. godine) .

Takođe, nisu popunjena sva sistematizovana radna mjesta niti državnih službenika , niti namještenika. Od predviđenih 8, popunjeno 5 radnih mjesta državnih službenika, dok je od predviđenih 26 namještenika na dan 31.12.2023. godine bilo popunjeno 21 radno mjesto namještenika.

1. Kada su u pitanju odsustva zaposlenika po osnovu bolovanja, u 2023. godini ukupno je bilo 747 dana odsustva sa posla po osnovu bolovanja, od čega je 483 dana odsustva po osnovu bolovanja (5 dana sudije, 8 dana stručna saradnica, 105 dana državni službenici i 365 dana namještenici), a 264 dana po osnovu porodiljskog odsustva.

e) Materijalni status suda je putem korištenja sredstava Budžeta TK-a bio obezbjeđen na način da su se izvršavale najosnovnije potrebe u funkcionisanju rada suda. U izvještajnoj godini, Vlada TK-a obezbijedila je sredstva pa je po osnovu dodijeljenih kapitalnih sredstava izvršena rekonstrukcija ogradnog zida.

1. OSTVARENJE NORME U IZVJEŠTAJNOM PERIODU

U izvještajnom periodu ostvarena je kolektivna norma od 101,27 %.

Sve sudije uglavnom su ostvarile godišnju normu, dok stručni saradnici nisu u cijelosti ostvarili normu, iz razloga što je jedan stručni saradnik zaduživao najveći broj izvršnih predmeta u kojima su preduzimane radnje, ali ih nije bilo moguće okončati zbog čestih odlaganja izvršenja na prijedlog tražioca izvršenja kao i zbog činjenice da je u najvećem broju predmeta na strani izvršenika više osoba a takođe je uticala i nemogućnost postupanja u predmetima u kojima su izjavljeni prigovor ili žalba, a našto je uticala i činjenica da je određen broj predmeta sa Plana rješavanja stručne saradnice, presigniran stručnom saradniku. Kod stručne saradnice, nije ostvarena norma u 2023. godini iz razloga, kao što je navedeno u napomeni, da je ista na porodiljskom odsustvu od 09. maja i dalje, a prije toga koristila je preostali dio godišnjeg odmora iz 2022. godine i cijeli godišnji odmor iz 2023. godine.

1. OSTVARENI KVALITET U IZVJEŠTAJNOM PERIODU

Kvalitet ostvaren u izvještajnom periodu je 86,39%.

Ukupan broj odluka na koji se mogao izjaviti pravni lijek u izvještajnom periodu je 1802.

Potvrđenih odluka je 130, preinačenih odluka 34, ukinutih odluka 34, djelimično ukinutih 2, broj odbačenih pravnih lijekova 3, dok je 12 predmeta vraćeno ovom sudu na ponovni postupak .

U odnosu na prethodnu godinu ostvaren je neznatno manji kvalitet, pojedinačno kod sudija i stručnih saradnika i bilo je manjih promjena ostvarenog kvaliteta u odnosu na prethodnu godinu.

4. OSTVARENI REZULTATI U IZVJEŠTAJNOM PERIODU U POGLEDU BROJA RIJEŠENIH I NERIJEŠENIH PREDMETA

1. Sa 31.12.2022. godine u sudu je bilo neriješenih predmeta 1967, primljeno u toku 2023. godine 4391 predmet, riješeno u toku izvještajnog perioda 3808 predmeta, a ostalo je neriješenih 2550 predmeta.

Iz navedenog proizilazi da je na kraju godine ostao veći broj neriješenih predmeta nego u protekloj godini za 583 predmeta, ali priliv i ukupan broj predmeta u radu veći je u izvještajnoj godinu u odnosu na proteklu godinu.

1. Na krivičnom referatu riješeno je 811 predmeta, priliv predmeta je 810, na parničnom referatu riješeno je 663 predmeta a priliv je 685 predmeta, na vanparničnom referatu riješeno 771 predmet a primljeno 883 predmeta, na prekršajnom referatu riješeno 807 predmeta a primljeno 1058 predmeta i na izvršnom referatu riješeno 755 predmeta a primljeno 954 predmeta i Su predmeta riješen je 1 predmet koliko je i primljeno.

Što se tiče zemljišno-knjižnih predmeta riješeno je 15222 predmeta, od toga je 3404 predmeta na osnovu zahtjeva za upis, dok je 2770 predmeta riješeno na osnovu zahtjeva za uspostavu zk uložaka, a 9048 odnosi na Nar i Rz. Primljeno je 3423 predmeta na osnovu zahtjeva za upis a 14419 na osnovu zahtjeva za uspostavu zk uložaka.

Iz navedenog slijedi da je uglavnom na svim referatima broj riješenih predmeta u odnosu na priliv neznatno manji, obzirom da je ukupan priliv predmeta u 2023. godini veći u odnosu na 2022. godinu i prethodne godine.

Usporedbe radi u 2022. godini na krivičnom referatu priliv je 832 predmeta a riješeno 826 predmeta, dok je u 2023. godini na krivičnom referatu priliv bio 810 predmeta a riješeno 811 predmeta, u 2022. godini na parničnom referatu priliv je bio 627 predmeta a riješeno je 602 predmeta, a u 2023. godini na parničnom referatu priliv je bio 685 predmeta a riješeno 663 predmeta, na vanparničnom referatu u 2022. godini priliv je bio 832 predmeta a riješeno je 931 predmet, dok je u 2023. godini na vanparničnom referatu priliv bio 883 predmeta a riješeno 771 predmet, u 2022. godini na prekršajnom referatu priliv je bio 724 predmeta sa Ips predmetima, bez Ips predmeta priliv bio 707 predmeta a riješeno 863 predmeta sa Ips predmetima, bez Ips predmeta riješeno 674 predmeta, dok je u 2023.godini na prekršajnom referatu priliv bio 724 predmeta sa Ips predmetima, dok je bez Ips predmeta priliv bio 1058 predmeta a riješeno 807 predmeta sa Ips predmetima, bez Ips predmeta riješeno je 583 predmeta i na izvršnom referatu u 2022. godini priliv je bio 956 predmeta a riješeno 978 predmeta, dok je u 2023.godini priliv bio 954 predmeta a riješeno 755 predmeta.

U zemljišno knjižnom uredu priliv predmeta u 2022. godini je bio 3123 predmeta, a 25 zaprimljenih predmeta po osnovu zahtjeva za uspostavljanje zk uložaka, riješeno je 3146 predmeta na osnovu zahtjeva za upis i 1893 predmeta na osnovu zahtjeva za uspostavljanje zk uložaka. U 2023. godini priliv predmeta na osnovu zahtjeva za upis je bio 3423 predmeta, a 14419 zaprimljenih predmeta po osnovu zahtjeva za uspostavljanje zk uložaka, riješeno je 3404 predmeta na osnovu zahtjeva za upis i 2770 predmeta na osnovu zahtjeva za uspostavljanje zk uložaka.

1. RAZLOZI ZA ZNAČAJNE PROMJENE U BROJU NERIJEŠENIH PREDMETA

1. Na kraju 2022. godine ostalo je neriješeno 1967 predmeta, a na kraju 2023. godine ostalo neriješeno 2550 predmeta, pa je posmatrajući u odnosu na prošlu godinu broj neriješenih predmeta veći za 583 predmeta. Pri tome je važno naglasiti da je u izvještajnoj godini veći priliv predmeta u odnosu na 2022. godinu, kao da je i jedan stručni saradnik duži vremenski period bila odsutna od maja mjeseca radi porodiljskog odsustva, a prije toga koristila preostali dio godišnjeg odmora iz 2022. godine i cijeli godišnji odmor iz 2023. godine, pa je to odsustvo uticalo i na rezultate rada. Osim toga, u prošloj godini veći je priliv hitnih predmeta, a koje i treba hitno rješavati (nasilje u porodici, izricanje zaštitnih mjera u prekršajnim predmetima, dio veoma složenih predmeta sa više optuženih i za svakog optuženog sa više krivičnih djela, predmeti korupcije i sl.).
2. OSTVARENI REZULTATI U RADU NA STARIM PREDMETIMA
3. Procenat norme ostvaren na starim predmetima u odnosu na ukupan broj starih predmeta je 39,07 %. Od 627 starih predmeta (predmeti inicirani 2021,2020,2019, 2018., 2017., 2016., 2015. i ranije) koliko je bilo na početku 2023. godine, riješeno je 245 predmeta. Radi se o predmetima koji su na početku 2023. godine bili stariji od 1 godine.

1. Na početku 2023. godine ostalo je neriješenih starih predmeta i to: 208 predmeta starijih od jedne godine, 140 predmeta starijih od dvije godine, 201 predmeta starijih od tri godine, 62 predmeta starijih od četiri godine i 16 predmeta koji su stariji od pet i više godina.

U periodu od 01.01. do 31.12.2023. godine riješeno je: 77 predmeta starijih od jedne godine, 87 predmeta starijih od dvije godine, 65 predmeta starijih od tri godine, 5 predmet starijih od četiri godine i 11 predmeta starijih od pet i više godina.

Iz gore navedenog proizilazi da je na kraju 2023. godine ostalo starih neriješenih predmeta ukupno 382 i to: starijih od jedne godine 131, starijih od dvije godine 53, starijih od tri godine 136, starijih od četiri godine 57, starijih od pet i više godina 5, što je znatno manje u odnosu na 2022. godinu, a od tih 245 predmeta 150 predmeta se odnosi na Izvršenje prekršajnih sankcija (Ips) od kojih su 29 predmeta starija od jedne godine, 70 predmeta starija od dvije godine i 51 predmet stariji od tri godine.

1. OBRAZLOŽENJE RAZLOGA NEDOVOLJNOG BROJA PREDMETA U RADU SUDA ILI POJEDINIH SUDIJA

U toku 2023. godine bio je dovoljan broj predmeta u radu suda.

1. TRAJANJE POSTUPKA

Prosječno trajanje postupka na svim referatima u periodu od 01.01. do 31.12.2023. godine je 238,64 dana što je više u odnosu na 2022. godinu za 13,85 dana. Na krivičnom referatu prosječno trajanje postupka je 82,55 dana, na parničnom referatu 185,67 dana, na vanparničnom referatu 168,12 dana, na prekršajnom referatu 467,71 dan, izvršnom referatu 280,30 dana.

Duže trajanje postupka na izvršnom referatu u odnosu na ostale je zbog toga što se radi o predmetima sa više izvršenika, sa više različitih sredstava izvršenja, odnos tražioca izvršenja utiče na dužinu trajanja postupka na način da se traži odlaganje izvršenja, ekonomska suituacija u BiH jer se najčešće izvršenje sprovodi na nekretninama i pokretnim stvarima što usporava rad po izvršnom predmetu, dok na prekršajnom referatu je zbog broja predmeta kod sudija i različitih referata, zbog nemogućnosti održavanja ročišta odnosno odsustva okrivljenih, kao i zbog dužine trajanja u Ips predmetima.

Kako bi se skratio postupak na svim referatima redovno se analizira broj predmeta kod sudija, vrši promjena rasporeda poslova po ukazanoj potrebi.

1. OSTVARENI REZULTATI NA PREDMETIMA KORUPCIJE I ORGANIZIRANOG KRIMINALA

U toku 2023. godine u radu je 4 predmeta organizovanog kriminala i korupcije,

broj: 27 0 K 047625 23 K 4 (iskazan završenim 26.07.2023. godine), 27 0 K 047625 21 K 5 (iskazan 29.01.2024. godine), 27 0 K 050202 22 K, 27 0 K 053496 23 K (iskazan završenim 13.10.2023. godine).

1. ZASTARE PREDMETA
2. U toku 2023. godine apsolutna zastara je nastupila u 1 K-K predmetu, u 1 predmetu K-Kps, u 170 Pr-Ips predmeta i u 1 Prm-Ipsm predmetu.
3. U K-K predmetu zbog nedostupnosti optuženog.
4. U K-Kps predmetu zbog nedostupnosti optuženog.

Nije bilo subjektivnih razloga za nastupanje zastare.

1. U odnosu na prošlu godinu veći je broj zastara u Ips-predmetima, a za cijeli izvještajni period zastare su bile u predmetima navedenim pod tačkom 10 a).
2. ZAKLJUČNA ZAPAŽANJA O RADU SUDA

Priliv predmeta u 2023. godini je veći u odnosu na 2022. godinu i to za 583 predmeta. Priliv predmeta u 2023. godini je veći u odnosu na priliv u 2022. godini na parničnom, vanparničnom i prekršajnom referatu, a neznatno manji na izvršnom, krivičnom i predmetima sudske uprave.

U pogledu zemljišnoknjižnih predmeta priliv predmeta na osnovu zahtjeva za upis u 2023. godini je veći u odnosu na 2022. godinu za 300 predmeta, broj riješenih predmeta u 2023. na osnovu zahtjeva za upis je veći u odnosu na 2022. godinu za 258 predmeta. Kad su u pitanju zahtjevi za uspostavljanje zk uložaka u 2022. godini zaprimljeno je 25 predmeta dok je u 2023. godini zaprimljeno 14419 predmeta. U pogledu neriješenih predmeta na osnovu zahtjeva za upis na kraju 2023. godine ostalo je 29 neriješenih predmeta, a kad su u pitanju zahtjevi za uspostavljanje zk uložaka na kraju 2023. godine ostalo je 11796 predmeta, a to iz razloga što je Zemljišnoknjižni ured u 2023. godini zaprimio 14419 predmeta po zahtjevu uspostave zk.uložaka.

Na kraju izvještajnog perioda ostalo je 29 neriješenih predmeta, i to iz 2023. godine 28 predmeta i 2022. godine 1 neriješeni predmet za upis u zemljišne knjige, dok je za uspostavu zk uložaka starost neriješenih predmeta većim dijelom iz 2023. godine 11650, a neznatno iz 2020., 2018. 2016. i 2015. godine.

Rad zemljišno-knjižnog ureda je sasvim zadovoljavajući, broj neriješenih predmeta na kraju izvještajne godine je neznatan (29 predmeta), s obzirom na Projekat usaglašavanja i broj predmeta koji su primljeni u 2015., 2016. , 2018., 2020. i 2023. godini, u 2021. i 2022. godini nije bilo novih predmeta zaprimljenih po osnovu Projekta, međutim povećan je bio broj predmeta po osnovu upisa u zemljišne knjige.

Radni rezultati skoro svih sudija su zadovoljavajući imajući u vidu da je smanjen broj nosilaca pravosudne funkcije(sa šest na pet), kao i duže odsustvo stručne saradnice po osnovu bolovanja.

Cjelokupan rad suda za 2023. godinu se može ocijeniti kao uspješan, o čemu govore podaci o broju ukupno riješenih predmeta sa godišnjom normom od 101,27 %, i kvalitetom rada suda od 86,39 %, takođe i smanjenim brojem starih predmeta u odnosu na 2022. godinu.

Plan rješavanja predmeta za nivo suda realizovan je u procentu od 88,57%.

Efikasnost posmatrana kroz dužinu trajanja postupka je različita u odnosu na vrstu predmeta, zavisno od broja predmeta na određenom referatu te priliva predmeta, a od uticaja je i odsustvo sa posla jednog stručnog saradnika po osnovu bolovanja a zatim i porodiljskog odsustva u 2023. godini.

Sve sudije i jedan stručni saradnik imaju potreban broj dana edukacije, kako je to propisano Odlukom VSTV-a, a državni službenici su prisustvovali takođe potrebnim edukacijama.

MJERE PLANIRANE ZA 2024.GODINU

Pored izvedenog zaključka da se rad u 2023. godini cijeni kao uspješan, planiraju se poduzeti aktivnosti, tačnije nastaviti sa aktivnostima koje su se pokazale kao učinkovite u dosadašnjem radu, te implementirati nove, sve u cilju poboljšanja rada,

- kontinuirano pratiti rezultate mjesečnih izvještaja, kako na novim tako i na predmetima iz Plana, kako bi se blagovremeno poduzele aktivnosti na unapređenju,

- u slučaju povećanog broja neriješenih predmeta poduzeti mjere promjene specijalizacije i referata kako za sudije tako i za stručne saradnike, te izvršiti preraspodjelu predmeta,

- učvrstiti koordinaciju između sudija i sudskih izvršitelja i ostalog administrativnog osoblja,

- učestvovati u projektima i edukacijama putem kojih se mogu steći nova iskustva u radu i poboljšati rezultati,

-omogućiti učešće na edukacijama nesudskom osoblju u cilju što bolje osposobljenosti i unapređenju rada,

- preduzimati radnje na stvaranju i održavanju pozitivne percepcije o radu suda u javnosti

- kontinuirano preduzimati mjere kako bi web stranica suda bila ažurna

- obezbijediti određen broj pripravnika kako bi se stvorili uslovi da sudije što kvalitetnije organizuju suđenja, izrađuju odluke a prenos ostalih administrativnih poslova izvršiti u skladu sa zakonskim mogućnostima na nesudsko osoblje, između ostalog i pripravnike.

- Iako su u 2023. godini preduzete znatne mjere u smislu fizičke pristupačnosti sudu, i dalje preduzimati aktivnosti kako bi se i dalje povećao nivo fizičke pristupačnosti sudu.

- Povećavati dostupnost informacija korisnicima.

- Preduzimati mjere radi alternativnog načina rješavanja sporova.

- Preduzimati mjere na smanjenju trajanja dužine postupaka.

- Prilikom donošenja odluka sugerisati sudijama u pogledu jasnoće i razumljivosti donesenih odluka radi jednostavnosti i razumjevanja građana .

- Inicirati kod nadležnog ministarstva da se popune upražnjena radna mjesta kako bi se osnažili ljudski resursi, a postojeće osoblje educiralo u oblasti komunikacije sa korisnicima, kako putem prisustva stručnim edukacijama putem Agencije za državnu službu u pogledu državnih službenika a u pogledu namještenika na drugi način

OSTALO

Kako je ekonomski aspekt od važnog uticaja na rad suda, redovno su vršene analize odobrenih i utrošenih sredstava, kako bi se stvorili uslovi da sud nabavlja sva potrebna sredstva za rad, izmiruje obaveze blagovremeno i u predviđenim rokovima.

Takođe preduzimane su mjere kako bi pristup informacijama zainteresovanim strankama bio omogućen blagovremeno na način kako je to strankama potrebno, a u skladu sa uslovima predviđenim Zakonom o slobodi pristupa informacijama.

Preduzimane su i druge brojne radnje u vezi sa dostavljanjem planova, informacija, akcionog plana za prevenciju korupcije prema uputama Vlade TK-a.

U 2022. godini izvedeni su radovi i to rekonstrukcija stepeništa, pristup za osobe sa otežanim kretanjem, izvršena je zamjena dotrajale fasade pa su ti radovi povećali kvalitet rada pravosudne institucije i korištenja usluga korisnika, u 2023.godini izvršena je adaptacija ogradnog zida, koji je bio oštećen.

U toku 2023.godine nastavljene su aktivnosti kako bi se okončao projekat usaglašavanja zemljišnih knjiga sa Katastrom nekretnina i potpisan je Sporazum sa Federalnom Upravom za geodetske poslove kojim su obuhvaćene i sve preostale katastarske opštine koje do sada nisu bile, izuzev k.o. Skipovac koji je na liniji razgraničenja. Iako je za zaposlene u zemljišno knjižnom uredu time znatno povećan obim posla, isto je od velikog uticaja na usaglašenost podataka o nekretninama, a istovremeno će uticati na smanjivanje broja parničnih predmeta, jer se često dešava da se podnose tužbe za utvrđivanje prava vlasništva u kojim predmetima se kao tuženi označavaju, deset, pedeset, stotinu i više lica što znatno otežava efikasno postupanje u takvim vrstama predmeta, a usaglašavanjem podataka građani ostvaruju finansijsku korist zbog troškova koje bi imali u parničnim postupcima.

Takav projekat je preuzet na teret ovog suda, odnosno zemljišno knjižnog ureda u smislu povećanog obima posla i aktivnosti koji se provode bez naknade ali u interesu građana (privremeni zemljišno knjižni asistenti su angažovani od strane Geodetske uprave prema ugovoru o djelu i za svoj rad ostvaruju naknadu, dok zemljišno knjižni referetni koji vrše nadzor nad radom privremeno zemljišno knjižnih referenata nemaju naknadu i to obavljaju uz redovni posao) .

PREDSJEDNIK SUDA

Meliha Hadžihasanović